Referendum București 2024. Bucureștenii, chemați să voteze și la referendumul lui Nicușor Dan odată cu alegerile prezidențiale
Bucureștenii vor putea vota azi, odată cu primul tur al alegerilor prezidențiale, și la referendumul inițiat de primarul Nicușor Dan, care vrea ca cetățenii Capitalei să decidă în privința împărțirii banilor între Primăria Capitalei și primăriile de sector, dar și a modului de emitere a autorizațiilor de construire. Pe lângă aceste două întrebări, bucureștenii mai pot decide asupra implementării unui program de prevenire a consumului de droguri în școli. Pentru ca referendumul să fie validat, este necesară o prezență de minimum 30% din numărul bucureștenilor înscriși în listele electorale, ceea ce înseamnă aproximativ 550.000 de oameni.